**5-րդ շաբաթ**

**Ամսաթիվ՝** —————————

**Կրթական հարթակ՝ 4-րդ**

**ՈՒսուցիչ՝** —————————————————

**Դասագիրք՝ «Մայրենի 3», Դավիթ Գյուրջինյան**

**Կրկնողություն**

**Քերականություն**

* **Պատասխանել հետևյալ քերականական հարցերին։**
	+ Ի՞նչ է տառը և ի՞նչ է հնչյունը։
	+ Ի՞նչ է գոյականը և ի՞նչ հարցերի է պատասխանում։
	+ Ո՞ր բառերն են կոչվում եզակի, ո՞ր բառերն են կոչվում հոգնակի։
	+ Ո՞ր բառերն են կոչվում հոմանիշներ և հականիշներ։
	+ Ի՞նչ է արմատ, ի՞նչ է ածանց։ Ածանցների տեսակները։
	+ Ի՞նչ է գոյականը և ի՞նչ հարցերի է պատասխանում։ Բերել գոյականների օրինակներ։
	+ Եզակի և հոգնակի գոյականներ։ Բերել օրինակներ
	+ Ի՞նչ է բայը և ի՞նչ հարցերի է պատասխանում։ Բերել օրինակներ

**Բառագիտություն**

* **Բացատրել հետևյալ բառերը։**
	+ Ճուտ ————————————————————
	+ Չվել ————————————————————
	+ Բուք ————————————————————
	+ Լքել ————————————————————
* **Գրել հետևյալ բառերի հոմանիշները։**
	+ Լայ ————————————
	+ Քաղցր ————————————
	+ Ցրտել ————————————
	+ Թռչել ————————————
* **Գրել հետևյալ բառերի հականիշները։**
* Ցրտել ————————————
* Լայն ————————————
* Տխրել ————————————
* Քաղցր ————————————

**Բառագիտություն**

1. **Հետևյալ բառերի բացատրություններն արտագրել բառատետրում և անգիր սովորել։**
* Կյանքը տալ – ոչինչ չխնայել, ամենինչ անել ինչ-որ մեկի կամ ինչ-որ բանի համար
* Կյանք տալ- ծնել, լույս աշխարհ բերել
* Անպարտ- չպարտվող, միշտ հաղթող
1. **Հետևյալ հոմանիշ բառերն արտագրել տետրում և անգիր սովորել։**
* Սնել- կերակրել
* Առատ- շատ
* Հուր-կրակ
1. **Հետևյալ հականիշ բառերն արտագրել տետրում և անգիր սովորել։**
* Տալ- վերցնել
* Սիրել-ատել

**4. Աշխատանքային տետրում գրել հետևյալ ուղղագրական բառերը մեկական տողով․** արև, այդպես, ծաղկել, հպարտ։

**Քերականություն - Ածական**

* Առարկայի հատկություն ցույց տվող բառերը կոչվում են ***ածականներ։***
* ***Ածականները*** պատասխանում են ***ինչպիսի՞, որպիսի՞, ո՞ր*** հարցերին։

Օրինակ՝ կապույտ երկինք, ցուրտ եղանակ, պայծառ արև։ Տրված բառակապակցությունների մեջ  ***կապույտ, ցուրտ և պայծառ*** բառերը ածականներ են, քանի որ դրանք ցույց են տալիս առարկաների հատկություններ։

**Հարցեր և առաջադրանքներ**

* Ո՞ր բառերն են կոչվում ախականներ։
* Ի՞նչ հարցերի են պատասխանում ածականները։

**Հանձնարարություններ**

1. **Տրված բառաշարքից առանձնացնել գոյակնները և ածականները․** *ամենասիրուն, քաջ, աղջիկ, երկար, մատանի, թագավոր, խելացի, ճանապարհ, կարմիր , դասագիրք, հերոս, փայլուն։*

**Գոյականներ Ածականներ**

———————————— ————————————

———————————— ————————————

———————————— ————————————

———————————— ————————————

———————————— ————————————

———————————— ————————————

1. **ՈՒշադիր կարդալ ներքևում տրված տեքստը և ընդգծել ածական ցույց տվող բառերը․**

Պալատի բյուրեղապակյա պատերից ներս չեին թափանցում քամու ազատ բույրն ու անձրևի խոնավ շունչը։ Հապա սիրելի, թոքրիկ միջատնե՜րը, զատինե՜րը, մեղունե՜րը․․․ Հապա խատուտիկի հեզ գլխի՜կը, որ ամեն ինչի մասին գիտեր։ Հապա կապույտ երկի՜նքը, որ ինչ էլ լինի անաղարտ է մնում իր հեռվում։ Հապա խենթուլիկ, շատախոս առվա՜կը․․․

**Մշակույթ – Առած և ասացվածք էջ 14։ Հարցեր և առաջադրանքներ․**

* Կարդալ «Առած և ասացվածք» դասանյութը, կարողանալ սեփական բառերով վերարտադրել այն և պատասխանել հետևյալ հարցերին։
* Որո՞նք են կոչվում առածներ և ասացվածքներ։
* Ի՞նչ են սովորեցնում մեզ առածները և ասացվածքները։
* Ովքե՞ր են ստեղծել առածները և ասացվածքները։
* Ի՞նչ առած կամ ասացվածք գիտես։

**Տնային հանձնարարություններ**

***Գրականություն***

* Սահուն կարդալ **«Հայրենիքն ու մայրիկը»** բանաստեղծությունը **/**էջ 18/։ Կարողանալ պատասխանել հետևյալ հարցերին․
	+ Բանաստեղծը ինչի՞ հետ է համեմատում մայրիկին ու հայրենիքը։
	+ Ըստ քեզ, երեխան ի՞նչ պետք է անի, որ մայրիկն ու հայրենիքը հպարտանան իրենով։

**Բառագիտություն**

* Աշխատանքային փաթեթում ներառված բառերի բացատրությունները, հոմանիշները, հականիշները և ուղղագրական բառերը արտագրել բառատետրում և սովորել։

**Քերականություն**

* Դասի ժամանակ **ածականի** մասին քննարկված դասանյութը (նյութը՝ աշխատանքային փաթեթում) սովորել տանը, պատասխանել տրված հարցերին և կատարել աշխատանքային փաթեթի հանձնարարությունները։

**Մշակույթ**

* Դասի ժամանակ սովորեցինք «*Առածների և ասացվածքներ»-ի* մասին (դասագրքի էջ 14-ում)։ Դասանյութը սովորել վարժ կարդալ, կարողանալ սեփական բառերով վերարտադրել նյութի իմաստը և պատասխանել առաջադրված հարցերին։